# Pariz-Roubaix

Pariz-Roubaix zo unan eus ar c'hoshañ redadegoù war hent war varc'h-houarn, bet krouet e 1896 gant Théodore Vienne ha Maurice Pérez (neutaerien anezhe) goude ma oa bet digoret marc'hhouarnva nevez Roubaix (Norzh). Estreget bloavezhioù ar Brezel-bed kentañ hag an Eil Brezel-bed e vez redet bep bloaz, e miz Meurzh pe Ebrel. Abaoe 1968 ne loc'h ket eus Pariz ken met eus Compiègne (Oise) kent mont war-du an norzh a-hed 250 kilometrad.
Lesanvet e oa bet Ifern an Norzh abalamour d'ar pavez (e Kroashent ar Wezenn da skouer) ma vez ret d'ar rederien tremen warne, o lakaat an divarc'hadennoù da greskiñ... kuit da venegiñ ar rodoù toull. N'eo ket hep abeg o devez an holl varc'hhouarnourien aon rak daou gilometrad Klaz Wallers-Arenberg a ra d'ar beloioù krenañ a-grenn. Dilezet e oa bet e 2005 evit ma vije kempennet hag aet e oa gantañ e 2006 en-dro.
E takadoù all e tremen ar rederien dre veterabezegoù, lost ha lost ken enk mard eo an hent. Ouzhpennet ar glav hag ar fank gwechoù 'zo ez eo aes kompren e vez gounezet ar genstrivadeg-mañ gant ur sportour e kreiz e vrud, ur podad chañs gantañ, hag harpet gant kenrederien ampart.

## Gounidoù

Petra bennak ma oa bet gounezet ar redadeg gant rederien c'hall daouzek gwech diouzh renk, adalek 1896 betek 1907, e oa deuet da vezañ tachenn chase ar rederien velgiat buan a-walc'h evel ma vez diskouezet splann dre ar sifroù amañ da-heul :
* Belgia, 55 trec'h !
* Bro-C'hall, 25 trec'h (bet kontet Maurice Garin evel reder gall)
* Italia, 11 trec'h
* Izelvroioù, 6 trec'h
* Suis, 4 zrec'h (Henri Suter ha Fabian Cancellara 3 gwech)
* Breizh, 3 zrec'h (Louison Bobet, Bernard Hinault ha Frédéric Guesdon)
* Iwerzhon, 2 drec'h (Seán Kelly)
* Alamagn, 2 drec'h (Josef Fischer ha John Degenkolb)
* Aostralia, 1 trec'h (Stuart O'Grady)
* Luksembourg, 1 trec'h (François Faber)
* Rusia, 1 trec'h (Andrei Tchmil)
* Sveden, 1 trec'h (Magnus Bäckstedt),
o c'houzout e oa bet renket a-rampo André Mahé (Bro-C'hall) ha Serse Coppi (Italia) e 1949.
Souezhusoc'h c'hoazh : e 1926, 1929, 1934, 1938, 1954, 1957, 1959, 1961, 1962, 1965, 1968, 1969, 1970, 1973, 1975, 1977, 1987 ha 1989 e oa bet ac'hubet tri flas ar podiom gant... rederien velgiat hepken ! Ret eo klask gant aked bras ar bloavezhioù hep Belgiad ebet e-touez an tri reder kentañ.
Holl wellañ marc'hhouarnourien o amzer a oa aet ar maout gante e Pariz-Roubaix. Gounezet e oa bet ar redadeg div wech diouzh renk (1897 ha 1898) gant Maurice Garin a zeuio da vezañ gounideg kentañ Tro Bro-C'hall e 1907. Gant Fausto Coppi (Italia) (1950), Louison Bobet (1956) hag Eddy Merckx (Belgia) (1968, 1970 ha 1973) e oa aet ar maout ivez. Evitañ da vagañ kasoni ouzh Pariz-Roubaix en devoa gounezet ar Breizhad Bernard Hinault e 1981. Gant pevar zrec'h ez eo dalc'het rekord ar genstrivadeg gant ar rederien velgiat Roger De Vlaeminck (1972, 1974, 1975 ha 1977) ha Tom Boonen (2005, 2008, 2009 ha 2012). Gant daou reder hepken e oa bet gounezet ar redadeg teir gwech diouzh renk : Octave Lapize (Bro-C'hall) (1909, 1910 ha 1911) ha Francesco Moser (Italia) (1978, 1979 ha 1980).
Gant gwir abeg eo deuet Pariz-Roubaix da vezañ mojennek evel Liège-Bastogne-Liège, Milan-Sanremo, Tro Flandrez ha Tro Lombardia. Ur gwir bavezenn a ya d'ober an trofe a vez deroet d'ar gounideg.

## Loreidi

| Bloavezh | 1añ | 2$^l$ | 3$^{de}$ |
| 1896 | Impalaeriezh alaman Josef Fischer | Danmark Charles Meyer | Bro-C'hall pe Italia Maurice Garin |
| 1897 | Bro-C'hall pe Italia Maurice Garin | Izelvroioù Mathieu Cordang | Suis Michel Frederick |
| 1898 | Bro-C'hall pe Italia Maurice Garin | Bro-C'hall Auguste Stéphane | Bro-C'hall Édouard Wattelier |
| 1899 | Bro-C'hall Albert Champion | Bro-C'hall Paul Bor | Italia Ambroise Garin |
| 1900 | Bro-C'hall Émile Bouhours | Impalaeriezh alaman Josef Fischer | Bro-C'hall pe Italia Maurice Garin |
| 1901 | Bro-C'hall Lucien Lesna | Italia Ambroise Garin | Bro-C'hall Lucien Itsweire |
| 1902 | Bro-C'hall Lucien Lesna | Bro-C'hall Édouard Wattelier | Italia Ambroise Garin |
| 1903 | Bro-C'hall Hippolyte Aucouturier | Bro-C'hall Claude Chapperon | Bro-C'hall Louis Trousselier |
| 1904 | Bro-C'hall Hippolyte Aucouturier | Italia César Garin | Bro-C'hall Lucien Pothier |
| 1905 | Bro-C'hall Louis Trousselier | Bro-C'hall René Pottier | Bro-C'hall Henri Cornet |
| 1906 | Bro-C'hall Henri Cornet | Bro-C'hall Marcel Cadolle | Bro-C'hall René Pottier |
| 1907 | Bro-C'hall Georges Passerieu | Belgia Cyrille Van Hauwaert | Bro-C'hall Louis Trousselier |
| 1908 | Belgia Cyrille Van Hauwaert | Bro-C'hall Georges Lorgeou | Luksembourg François Faber |
| 1909 | Bro-C'hall Octave Lapize | Bro-C'hall Louis Trousselier | Belgia Jules Masselis |
| 1910 | Bro-C'hall Octave Lapize | Belgia Cyrille Van Hauwaert | Bro-C'hall Eugène Christophe |
| 1911 | Bro-C'hall Octave Lapize | Bro-C'hall André Charpiot | Belgia Cyrille Van Hauwaert |
| 1912 | Bro-C'hall Charles Crupelandt | Bro-C'hall Gustave Garrigou | Bro-C'hall Maurice Leturgie |
| 1913 | Luksembourg François Faber | Belgia Charles Deruyter | Bro-C'hall Charles Crupelandt |
| 1914 | Bro-C'hall Charles Crupelandt | Bro-C'hall Louis Luguet | Belgia Louis Mottiat |
| 1915-18 | Ne oa ket bet redet abalamour da Vrezel-bed kentañ | Ne oa ket bet redet abalamour da Vrezel-bed kentañ | Ne oa ket bet redet abalamour da Vrezel-bed kentañ |
| 1919 | Bro-C'hall Henri Pélissier | Belgia Philippe Thys | Bro-C'hall Honoré Barthélémy |
| 1920 | Belgia Paul Deman | Bro-C'hall Eugène Christophe | Belgia Lucien Buysse |
| 1921 | Bro-C'hall Henri Pélissier | Bro-C'hall Francis Pélissier | Belgia Léon Scieur |
| 1922 | Belgia Albert Dejonghe | Bro-C'hall Jean Rossius | Belgia Émile Masson |
| 1923 | Suis Henri Suter | Belgia René Vermandel | Belgia Félix Sellier |
| 1924 | Belgia Jules Van Hevel | Bro-C'hall Maurice Ville | Belgia Félix Sellier |
| 1925 | Belgia Felix Sellier | Italia Pietro Bestetti | Belgia Jules Van Hevel |
| 1926 | Belgia Julien Delbecque | Belgia Gustave Van Slembrouck | Belgia Gaston Rebry |
| 1927 | Belgia Georges Ronsse | Bro-C'hall Joseph Curtel | Bro-C'hall Charles Pélissier |
| 1928 | Bro-C'hall André Leducq | Belgia Georges Ronsse | Belgia Charles Meunier |
| 1929 | Belgia Charles Meunier | Belgia Georges Ronsse | Belgia Aimé Deolet |
| 1930 | Belgia Julien Vervaecke | Bro-C'hall Jean Maréchal | Bro-C'hall Antonin Magne |
| 1931 | Belgia Gaston Rebry | Bro-C'hall Charles Pélissier | Belgia Emile Decroix |
| 1932 | Belgia Romain Gijssels | Belgia Georges Ronsse | Alamagn Herbert Sieronski |
| 1933 | Belgia Sylvère Maes | Belgia Julien Vervaecke | Breizh Léon Le Calvez |
| 1934 | Belgia Gaston Rebry | Belgia Jean Wauters | Belgia Frans Bonduel |
| 1935 | Belgia Gaston Rebry | Bro-C'hall André Leducq | Belgia Jean Aerts |
| 1936 | Bro-C'hall Georges Speicher | Belgia Romain Maes | Belgia Gaston Rebry |
| 1937 | Italia Jules Rossi | Belgia Albert Hendrickx | Belgia Noël Declercq |
| 1938 | Belgia Lucien Storme | Belgia Louis Hardiquest | Belgia Marcel Van Houtte |
| 1939 | Belgia Émile Masson | Belgia Marcel Kint | Bro-C'hall Roger Lapebie |
| 1940-42 | Ne oa ket bet redet abalamour da Eil Brezel-bed | Ne oa ket bet redet abalamour da Eil Brezel-bed | Ne oa ket bet redet abalamour da Eil Brezel-bed |
| 1943 | Belgia Marcel Kint | Belgia Jules Lowie | Bro-C'hall Louis Thiétard |
| 1944 | Belgia Maurice Desimpelaere | Jules Rossi | Bro-C'hall Louis Thiétard |
| 1945 | Bro-C'hall Paul Maye | Bro-C'hall Lucien Teisseire | Bro-C'hall Kléber Piot |
| 1946 | Belgia Georges Claes | Bro-C'hall Louis Gauthier | Belgia Lucien Vlaeminck |
| 1947 | Belgia Georges Claes | Belgia Adolf Verschueren | Bro-C'hall Louis Thiétard |
| 1948 | Belgia Rik Van Steenbergen | Bro-C'hall Émile Idée | Belgia Georges Claes |
| 1949 | Italia Serse Coppi ha Bro-C'hall André Mahé | Italia Serse Coppi ha Bro-C'hall André Mahé | Belgia Frans Leenen |
| 1950 | Italia Fausto Coppi | Bro-C'hall Maurice Diot | Italia Fiorenzo Magni |
| 1951 | Italia Antonio Bevilacqua | Breizh Louison Bobet | Belgia Rik Van Steenbergen |
| 1952 | Belgia Rik Van Steenbergen | Italia Fausto Coppi | Bro-C'hall André Mahé |
| 1953 | Belgia Germain Derycke | Italia Donato Piazza | Izelvroioù Wout Wagtmans |
| 1954 | Belgia Raymond Impanis | Belgia Stan Ockers | Belgia Marcel Rijckaert |
| 1955 | Bro-C'hall Jean Forestier | Italia Fausto Coppi | Breizh Louison Bobet |
| 1956 | Breizh Louison Bobet | Belgia Alfred De Bruyne | Bro-C'hall Jean Forestier |
| 1957 | Belgia Alfred De Bruyne | Belgia Rik Van Steenbergen | Belgia Leon Van Daele |
| 1958 | Belgia Leon Van Daele | Spagn Miguel Poblet | Belgia Rik Van Looy |
| 1959 | Belgia Noël Foré | Belgia Gilbert Desmet | Belgia Marcel Janssens |
| 1960 | Belgia Pino Cerami | Bro-C'hall Tino Sabbadini | Spagn Miguel Poblet |
| 1961 | Belgia Rik Van Looy | Belgia Marcel Janssens | Belgia René Vandervecken |
| 1962 | Belgia Rik Van Looy | Belgia Emile Daems | Belgia Frans Schoubben |
| 1963 | Belgia Emile Daems | Belgia Rik Van Looy | Izelvroioù Jan Janssen |
| 1964 | Izelvroioù Peter Post | Belgia Benoni Beheyt | Belgia Yvo Molenaers |
| 1965 | Belgia Rik Van Looy | Belgia Edward Sels | Belgia Willy Vannitsen |
| 1966 | Italia Felice Gimondi | Izelvroioù Jan Janssen | Belgia Gustaaf De Smet |
| 1967 | Izelvroioù Jan Janssen | Belgia Rik Van Looy | Alamagn Rudi Altig |
| 1968 | Belgia Eddy Merckx | Belgia Herman Van Springel | Belgia Walter Godefroot |
| 1969 | Belgia Walter Godefroot | Belgia Eddy Merckx | Belgia Willy Vekemans |
| 1970 | Belgia Eddy Merckx | Belgia Roger De Vlaeminck | Belgia Eric Leman |
| 1971 | Belgia Roger Rosiers | Belgia Herman Van Springel | Italia Marino Basso |
| 1972 | Belgia Roger De Vlaeminck | Belgia André Dierickx | Rouantelezh-Unanet Barry Hoban |
| 1973 | Belgia Eddy Merckx | Belgia Walter Godefroot | Belgia Roger Rosiers |
| 1974 | Belgia Roger De Vlaeminck | Italia Francesco Moser | Belgia Marc Demeyer |
| 1975 | Belgia Roger De Vlaeminck | Belgia Eddy Merckx | Belgia André Dierickx |
| 1976 | Belgia Marc Demeyer | Italia Francesco Moser | Belgia Roger De Vlaeminck |
| 1977 | Belgia Roger De Vlaeminck | Belgia Willy Teirlinck | Belgia Freddy Maertens |
| 1978 | Italia Francesco Moser | Belgia Roger De Vlaeminck | Izelvroioù Jan Raas |
| 1979 | Italia Francesco Moser | Belgia Roger De Vlaeminck | Izelvroioù Hennie Kuiper |
| 1980 | Italia Francesco Moser | Bro-C'hall Gilbert Duclos-Lassalle | Alamagn Dietrich Thurau |
| 1981 | Breizh Bernard Hinault | Belgia Roger De Vlaeminck | Italia Francesco Moser |
| 1982 | Izelvroioù Jan Raas | Bro-C'hall Yvon Bertin | Alamagn Gregor Braun |
| 1983 | Izelvroioù Hennie Kuiper | Bro-C'hall Gilbert Duclos-Lassalle | Italia Francesco Moser |
| 1984 | Iwerzhon Seán Kelly | Belgia Rudy Rogiers | Bro-C'hall Alain Bondue |
| 1985 | Bro-C'hall Marc Madiot | Bro-C'hall Bruno Wojtinek | Iwerzhon Seán Kelly |
| 1986 | Iwerzhon Seán Kelly | Belgia Rudy Dhaenens | Izelvroioù Adrie van der Poel |
| 1987 | Belgia Eric Vanderaerden | Belgia Patrick Versluys | Belgia Rudy Dhaenens |
| 1988 | Belgia Dirk Demol | Suis Thomas Wegmuller | Bro-C'hall Laurent Fignon |
| 1989 | Belgia Jean-Marie Wampers | Belgia Dirk De Wolf | Belgia Edwig Van Hooydonck |
| 1990 | Belgia Eddy Planckaert | Kanada Steve Bauer | Belgia Edwig Van Hooydonck |
| 1991 | Bro-C'hall Marc Madiot | Bro-C'hall Jean-Claude Colotti | Belgia Carlo Bomans |
| 1992 | Bro-C'hall Gilbert Duclos-Lassalle | Alamagn Olaf Ludwig | Belgia Johan Capiot |
| 1993 | Bro-C'hall Gilbert Duclos-Lassalle | Italia Franco Ballerini | Alamagn Olaf Ludwig |
| 1994 | Rusia Andrei Tchmil | Italia Fabio Baldato | Italia Franco Ballerini |
| 1995 | Italia Franco Ballerini | Ukraina Andrei Tchmil | Belgia Johan Museeuw |
| 1996 | Belgia Johan Museeuw | Italia Gianluca Bortolami | Italia Andrea Tafi |
| 1997 | Breizh Frédéric Guesdon | Belgia Jo Planckaert | Belgia Johan Museeuw |
| 1998 | Italia Franco Ballerini | Italia Andrea Tafi | Belgia Wilfried Peeters |
| 1999 | Italia Andrea Tafi | Belgia Wilfried Peeters | Belgia Tom Steels |
| 2000 | Belgia Johan Museeuw | Belgia Peter Van Petegem | Alamagn Erik Zabel |
| 2001 | Izelvroioù Servais Knaven | Belgia Johan Museeuw | Latvia Romans Vainsteins |
| 2002 | Belgia Johan Museeuw | Alamagn Steffen Wesemann | Belgia Tom Boonen |
| 2003 | Belgia Peter Van Petegem | Italia Dario Pieri | Rusia Viatcheslav Ekimov |
| 2004 | Sveden Magnus Bäckstedt | Izelvroioù Tristan Hoffman | Rouantelezh-Unanet Roger Hammond |
| 2005 | Belgia Tom Boonen | Stadoù-Unanet George Hincapie | Spagn Juan Antonio Flecha |
| 2006 | Suis Fabian Cancellara | Belgia Tom Boonen | Italia Alessandro Ballan |
| 2007 | Aostralia Stuart O'Grady | Spagn Juan Antonio Flecha | Suis Steffen Wesemann |
| 2008 | Belgia Tom Boonen | Suis Fabian Cancellara | Italia Alessandro Ballan |
| 2009 | Belgia Tom Boonen | Italia Filippo Pozzato | Norvegia Thor Hushovd |
| 2010 | Suis Fabian Cancellara | Norvegia Thor Hushovd | Spagn Juan Antonio Flecha |
| 2011 | Belgia Johan Vansummeren | Suis Fabian Cancellara | Izelvroioù Maarten Tjallingii |
| 2012 | Belgia Tom Boonen | Bro-C'hall Sébastien Turgot | Italia Alessandro Ballan |
| 2013 | Suis Fabien Cancellara | Belgia Sep Vanmarcke | Izelvroioù Niki Terpstra |
| 2014 | Izelvroioù Niki Terpstra | Alamagn John Degenkolb | Suis Fabien Cancellara |
| 2015 | Alamagn John Degenkolb | Republik Tchek Zdeněk Štybar | Belgia Greg Van Avermaet |

## Liammoù diavaez

* (en) (fr) Lec'hienn ofisiel

## Notennoù ha daveennoù

* 1 2 3 4 N'eo ket gwall sklaer an deiziad ma oa bet broadet Garin (e 1892 pe 1901)